paragraph_text: Jedan vlasnik galerije u Rumunjskoj slučajno je saznao za njega 2008. godine. Bio je oduševljen i fasciniran njegovim slikama. Pomogao mu je naći stan i objavio je njegove slike na izložbi. To je bio početak uspjeha i u sljedećim godinama, Ion Bîrlădeanu postao je jedan od vodećih suvremenih rumunjskih umjetnika, koji izlaže slike u Londonu, Parizu i drugim europskim gradovima. Osim prijašnjih 1000 napravio je još oko 300 novih kolaža, otkako više nije beskućnik.